== Kongevåben ==
[[Fil:Royal_coat_of_arms_of_Denmark.svg|thumb|200px|Kongevåbnets nuværende udformning blev fastsat i 1972.]]
<!--[[Image:55verso Dannebrog 1370.jpg|thumb|200px|Den nederlandske våbenbog ''[[Wapenboek Gelre]]'' fra [[1300-tallet]] er den tidligste kendte afbildning af [[Dannebrog]] og en af de tidligste af rigsvåbnet. Hjelmtegnet med hornene blev brugt af flere [[danske konger]] fra [[1200-tallet]] og indtil ca. [[1420]].<ref name="Rigsarkivet"/> Bemærk at flaget ikke indgår i rigsvåbnet, men er placeret nær det for at spare plads. Det tilsvarende gør sig gældende for våbenmærkerne for andre stater i samme våbenbog.]]-->
Kongevåbnet er mere indviklet og kan i sin grundstruktur spores tilbage til det af [[Frederik 6.]] i [[1819]] fastsatte rigsvåben.<ref name=b216s5>Betænkning vedrørende det danske rigsvåben (betænkning nr. 216), 1959, s. 5.</ref> Skjoldet er kvadreret af et sølvfarvet kors med rød kant, som repræsenterer Dannebrog. Inden for heraldikken modsvarer sølv og hvid hinanden. I ''hovedskjoldets'' første og fjerde felt findes våbenmærket for Danmark; tre gående blå løver med røde tunger og kronet med guldkroner, omringet af ni røde hjerter, alt sammen på gylden bund. I andet felt findes Sønderjyllands våben; på gylden bund to gående blå løver med røde tunger. Disse er ikke kronede. Tredje felt skiller sig ud fra de andre ved at indeholde tre forskellige våbenmærker, alle på blå baggrund. Øverst findes tre kroner, officielt omtalt som symbol på [[Kalmarunionen]], men identisk med [[Sveriges rigsvåben]]. Danmarks ret til at føre dette våben blev fastslået efter en krig med [[Erik 14. af Sverige]], men Danmark forpligtede sig til gengæld til ikke at omtale symbolet som tegn på dansk overherredømme over Sverige. Under dette symbol repræsenterer en sølvfarvet [[Får|vædder]] [[Færøerne]] og en ligeledes sølvfarvet [[isbjørn]] [[Grønland]]. Midt på Dannebrogskorset findes et ''hjerteskjold'' med symbolet på kongehusets stamland, [[Oldenburg|Oldenborg]] i Nordtyskland. Dette våbenmærke indførtes i dansk sammenhæng af [[Christian 1.]], den første konge af Oldenborg-dynastiet, og består af to røde bjælker på gylden baggrund. Det oldenborgske dynasti uddøde med [[Frederik 7.]]s død i [[1863]], og våbenmærket blev herefter videreført af husets yngre linje [[Glücksborg]], hvis første konge var [[Christian 9.]]
Historie